

**ΓΕΝΙΚΟ ΠΡΟΞΕΝΕΙΟ ΤΗΣ ΕΛΛΑΔΟΣ**

**ΣΤΗ ΜΑΡΙΟΥΠΟΛΗ**

Μαριούπολη, 17 Νοεμβρίου 2016

**ΑΝΑΚΟΙΝΩΣΗ**

Το Γενικό Προξενείο της Ελλάδας στη Μαριούπολη ευρίσκεται στην ευχάριστη θέση να ανακοινώσει ότι το Τμήμα Θεωρήσεων Εισόδου λειτουργεί εκ νέου.

Για να καταθέσετε αίτηση για θεώρηση εισόδου, απαιτείται:

**Ι) αυτοπρόσωπη παρουσία** του/ης αιτούντος/σας

**μόνον κατόπιν ραντεβού**

Το ραντεβού πρέπει να απέχει κατ’ αρχήν **τουλάχιστον 1 εβδομάδα από την ημερομηνία της αναχώρησης** του αιτούντος.

Για να κλείσετε ραντεβού, παρακαλούμε τηλεφωνήστε στα **τηλέφωνα (0629)470438** και **(0629)332492** στο εξής ωράριο: **ΔΕΥΤΕΡΑ 09:00-17:00 ΚΑΙ ΤΡΙΤΗ-ΠΑΡΑΣΚΕΥΗ, 14:30-17:00.**

Η αυτοπρόσωπη παρουσία απαιτείται για τη λήψη:

**Α1)** **δακτυλικών αποτυπωμάτων** (απαλλάσσονται οι αιτούντες/σες κάτω των 12 ετών κατά την ημέρα της κατάθεσης της αίτησης),

**Α2)** **ψηφιακής φωτογραφίας**,

**Α3)** **συνέντευξης**.

**ΙΙ) κατάθεση αίτησης**, με τα απαραίτητα **πρωτότυπα** **δικαιολογητικά**:

**α) σε περίπτωση ταξιδίου στην ελλαδα για τουρισμό:**

1. **Εξωτερικό διαβατήριο** ενδιαφερομένου/ης (πρωτότυπο και φωτοτυπία)
2. **Εσωτερικό διαβατήριο** ενδιαφερομένου/ης (πρωτότυπο και φωτοτυπία)
3. **ΜΙΑ ΠΡΟΣΦΑΤΗ ΕΓΧΡΩΜΗ ΦΩΤΟΓΡΑΦΙΑ** (διαστάσεων 3x4 εκατοστών)
4. **Κράτηση εισιτηρίου** **με επιστροφή** (αεροπορικού ή λεωφορείου)
5. **Κράτηση ξενοδοχειου**, όπου να αναφέρεται ο αριθμός κράτησης
6. **Ταξιδιωτική ασφάλεια** για όλη την περίοδο παραμονής στην Ελλάδα
7. **Βεβαίωση εργασίας**, στην οποία να αναφέρεται η θέση και ο μηνιαίος μισθός του/ης ενδιαφερομένου/ης. Για **ελεύθερους επαγγελματίες**απαιτείται βεβαίωση εγγραφής στην εφορία και καταβολής φόρων και πιστοποιητικό εγγραφής στον αντίστοιχο επαγγελματικό σύλλογο.
8. **Δικαιολογητικά** τα οποία επιβεβαιώνουν την **οικονομική δυνατότητα** του/ης ενδιαφερομένου/ης να ταξιδεύσει στο εξωτερικό (βεβαίωση τράπεζας, αντίγραφο τραπεζικού λογαριασμού, travel checks, διεθνείς πιστωτικές κάρτες κ.τ.λ., αν υπάρχουν)
9. Για **ανηλίκους/ες** απαιτείται η **γραπτή συγκατάθεση του γονέα** **που δεν θα συνοδεύει** τον/ην ανήλικο/η στο ταξίδι, με επικυρωμένο το γνήσιο της υπογραφής του από συμβολαιογράφο.
10. Φωτοτυπίες **προηγούμενων θεωρήσεων εισόδου** Schengen.

**B) σε περιπτωση ταξίδιου στην Ελλάδα κατόπιν πρόσκλησης:**

1. **Εξωτερικό διαβατήριο** ενδιαφερομένου/ης (πρωτότυπο και φωτοτυπία)
2. **Εσωτερικό διαβατήριο** ενδιαφερομένου/ης (πρωτότυπο και φωτοτυπία)
3. **ΜΙΑ ΠΡΟΣΦΑΤΗ ΕΓΧΡΩΜΗ ΦΩΤΟΓΡΑΦΙΑ** (διαστάσεων 3x4 εκατοστών)
4. **Υπεύθυνη Δήλωση Πρόσκλησης**, μεονοματεπώνυμο και αριθμό διαβατηρίου του/ης αιτούντος/σης, με επικυρωμένο το γνήσιο της υπογραφής από την Ελληνική Αστυνομία ή Κέντρο Εξυπηρέτησης Πελατών, στην οποία ο/η προσκαλών/ούσα δηλώνει ότι αναλαμβάνει όλα τα έξοδα διαμονής, διατροφής και τυχόν ιατροφαρμακευτικής περίθαλψης του/ης ενδιαφερομένου/ης στην Ελλάδα, καθώς και ότι εγγυάται την επιστροφή του/ης στην Ουκρανία, πριν λήξει η θεώρηση εισόδου.
5. Φωτοτυπία **Ταυτότητας/διαβατηριου** **του/ης προσκαλούντος/σησ**
6. **Εκκαθαριστικό Εφορίας** **του/ης προσκαλούντος/σης**
7. **κρατηση εισιτηριου** **με επιστροφή** (αεροπορικού ή λεωφορείου)
8. **Ταξιδιωτική ασφάλεια** για όλη την περίοδο παραμονής στην Ελλάδα
9. Για **ανηλίκους/ες** απαιτείται η **γραπτή συγκατάθεση του γονέα που δεν θα συνοδεύει** τον/ην ανήλικο/η στο ταξίδι, με επικυρωμένο το γνήσιο της υπογραφής του από συμβολαιογράφο.
10. Φωτοτυπίες **προηγούμενων θεωρήσεων εισόδου** Schengen.

**ΙΙΙ)** καταβολή τέλους **35 (τριάντα πέντε) ευρώ (ΑΚΡΙΒΕΣ ΑΝΤΙΤΙΜΟ, μόνο σε ευρώ)** για την κατάθεση της αίτησης. Απαλλάσσονται:

* οι **ανήλικοι**, κατά την ημερομηνία κατάθεσης της αίτησης,
* οι **συνταξιούχοι**, με την προσκόμιση της ταυτότητας συνταξιούχου και μηνιαίας βεβαίωσης σύνταξης των τελευταίων 6 μηνών (πρωτότυπα και φωτοτυπίες),
* οι **ανάπηροι**, με την προσκόμιση της ταυτότητας αναπήρου και της μηνιαίας βεβαίωσης επιδόματος αναπηρίας των τελευταίων 6 μηνών (πρωτότυπα και φωτοτυπίες).

Το καταβληθέν τέλος **δεν επιστρέφεται σε περίπτωση απόρριψης** της αίτησης.